ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ જાણીતા કન્નડ લેખક અને કવિ શ્રી ચેન્નવીરા કણવીના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા કન્નડ લેખક અને કવિ શ્રી ચેન્નવીરા કણવીના નિધન પર ઊંડો શોક વ્યક્ત કર્યો છે.
એક ટ્વિટમાં, પ્રધાનમંત્રીએ કહ્યું;
"શ્રી ચેન્નવીરા કણવીની ઉત્કૃષ્ટ કવિતાઓ અને લખાણોએ કન્નડ સાહિત્યને દાયકાઓ સુધી સમૃદ્ધ બનાવ્યું છે. તેમના નિધનથી દુઃખી. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
ગૃહ મંત્રાલય
કેન્દ્રીય ગૃહ મંત્રીની અધ્યક્ષતામાં ઉચ્ચ સ્તરીય સમિતિએ આઠ રાજ્યોને રૂા. 5,751.27 કરોડની વધારાની સહાય મંજૂર કરી
બિહાર, કેરળ, મહારાષ્ટ્ર, નાગાલેન્ડ, ઓડિશા, રાજસ્થાન અને પશ્ચિમ બંગાળને 2019માં પૂર, ભેખડો ધસી પડવા, ચક્રવાત ‘બુલબુલ’, દુકાળ અને કર્ણાટકને 2018-19માં દુકાળ  માટે ભંડોળ મળશે
કેન્દ્રીય ગૃહ મંત્રી શ્રી અમિત શાહની અધ્યક્ષતામાં ઉચ્ચ સ્તરીય સમિતિએ 2019માં પૂર / ભેખડો ધસી પડવી / ચક્રવાત / દુકાળથી પ્રભાવિત આઠ રાજ્યોને નેશનલ ડિઝાસ્ટર રિસ્પોન્સ ફંડ  હેઠળ વધારાની કેન્દ્રિય સહાય મંજૂર કરી છે.
ઉચ્ચ સ્તરીય સમિતિએ આઠ રાજ્યોને નેશનલ ડિઝાસ્ટર રિસ્પોન્સ ફંડ માંથી રૂા. 5751.27 કરોડની વધારાની કેન્દ્રીય સહાયને મંજૂરી આપી છે, જે પહેલી એપ્રિલના રોજના નાણાં વર્ષે એસડીઆરએફ એકાઉન્ટમાં ઉપલબ્ધ બેલેન્સના 50 ટકા લેખે ગોઠવણને આધીન રહેશે - 2019 દરમિયાન બિહારને રૂા. 953.17 કરોડની સહાય અપાયેલી છે , કેરળને રૂા. 460.77 કરોડ, નાગાલેન્ડને રૂા. 177.37 કરોડ, ઓડિશાને રૂા. 179.64 કરોડ, મહારાષ્ટ્રને રૂા. 1758.18 કરોડ, રાજસ્થાનને રૂા. 1119.98 કરોડ, પશ્ચિમ બંગાળને રૂા. 1090.68 કરોડ પૂર/ભેખડ ધસી પડવા/ચક્રવાત, દુકાળ  માટે અને કર્ણાટકને રૂા. 11.48 કરોડ પશુપાલન ક્ષેત્ર હેઠળ 2018-19ના રવિ પાક સમયના દુકાળ માટે વધારાની સહાય પેટે આપવામાં આવશે.
2019-20 દરમિયાન આજ સુધીમાં કેન્દ્ર સરકારે 29 રાજ્યોને  રૂા. 10,937.62 કરોડ સ્ટેટ ડિઝાસ્ટર રિસ્પોરન્સ ફંડ માં કેન્દ્ર સરકારના હિસ્સા તરીકે તેમજ એનડીઆરએફ હેઠળ આઠ રાજ્યોને રૂા. 14,108.58 કરોડ વધારાની સહાય પેટે આપ્યાં છે.
RP
(Visitor Counter : 95
મહિલા અને બાળ વિકાસ મંત્રાલય
રાષ્ટ્રીય મહિલા આયોગની અધ્યક્ષ શ્રીમતી રેખા શર્મા 3 વર્ષની મુદત માટે નામાંકિત
કેન્દ્ર સરકારે રાષ્ટ્રીય મહિલા આયોગ અધિનિયમ, 1990  ની કલમ 3 હેઠળ અન્ય ત્રણ વર્ષની મુદત માટે શ્રીમતી રેખા શર્માને રાષ્ટ્રીય મહિલા આયોગની અધ્યક્ષ તરીકે નામાંકિત કરવામાં આવ્યા છે. તેમનો બીજો કાર્યકાળ 07.08.021 થી લાગુ થશે. તેઓ આ પદ પર 65 વર્ષની ઉંમર સુધી અથવા આગળના આદેશો સુધી, જે પણ પહેલા હોય ત્યાં સુધી ચાલુ રહેશે.
ગેઝેટ નોટિફિકેશન જોવા માટે અહીં ક્લિક કરો.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 1313
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ 94 કરોડના સિમાચિહ્નને પાર
છેલ્લા 24 કલાકમાં 66.85 લાખથી વધુ ડોઝ આપવામાં આવ્યા
સાજા થવાનો દર હાલમાં 97.99%, માર્ચ 2020 પછી સૌથી વધુ
છેલ્લા 24 કલાકમાં 18,166 દૈનિક નવા કેસ નોંધાયા
ભારતમાં સક્રિય કેસનું ભારણ  કુલ કેસનાં 0.68% થયા
સાપ્તાહિક પોઝિટિવિટી દર  107 દિવસથી 3% કરતા ઓછો
છેલ્લા 24 કલાકમાં રસીના 66,85,415 ડોઝ આપવાની સાથે, ભારતનું કોવિડ-19 રસીકરણ કવરેજ 94 કરોડ ના સીમાચિહ્ન આંકને વટાવી ગયું છે. સવારે 7 વાગ્યાના કામચલાઉ ડેટા મુજબ, આ 92,12,314 સત્રો દ્વારા પ્રાપ્ત થયું છે.
આજે સવારે 7 વાગ્યા સુધી કામચલાઉ અહેવાલ મુજબ સંચિત આંકડાનું વિભાજન:
|
|
HCWs
|
|
પ્રથમ ડોઝ
|
|
1,03,75,111
|
|
દ્વિતિય ડોઝ
|
|
90,09,217
|
|
FLWs
|
|
પ્રથમ ડોઝ
|
|
1,83,58,542
|
|
દ્વિતિય ડોઝ
|
|
1,53,22,290
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
38,25,40,056
|
|
દ્વિતિય ડોઝ
|
|
10,03,92,940
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
16,50,14,727
|
|
દ્વિતિય ડોઝ
|
|
8,25,22,470
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
10,42,27,722
|
|
દ્વિતિય ડોઝ
|
|
5,92,47,100
|
|
કુલ
|
|
94,70,10,175
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 3,32,71,915 દર્દીઓ સાજા થઇ ગયા છે અને છેલ્લા 24 કલાકમાં વધુ 23,624 દર્દીઓ સાજા થયા છે.
આના કારણે એકંદરે સાજા થવાનો દર 97.99% થયો છે. સાજા થવાનો દર માર્ચ 2020થી અત્યાર સુધીમાં સૌથી વધુ રહ્યો છે.
105 દિવસથી સતત 50,000 કરતા ઓછા દૈનિક નવા કેસ નોંધાયા છે. આ કેન્દ્ર અને રાજ્યો / કેન્દ્રશાસિત પ્રદેશો દ્વારા સતત અને સહયોગી પ્રયત્નોનું પરિણામ છે.
છેલ્લા 24 કલાકમાં ભારતમાં દૈનિક 18,166 નવા કેસ નોંધાયા છે. આ છેલ્લા 214 દિવસમાં નોંધાયેલા રોજિંદા સૌથી ઓછા નવા કેસો છે.
સક્રિય કેસનું ભારણ આજે 2,30,971 છે, જે છેલ્લા 208 દિવસમાં સૌથી ઓછા છે. સક્રિય કેસ કુલ કેસનાં 0.68% થયા.
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે. છેલ્લા 24 કલાકમાં દેશમાં 12,83,212 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 58.25 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક પોઝિટીવિટી દર હાલમાં 1.57% છે જે છેલ્લા 107 દિવસથી 3%થી ઓછો છે, જ્યારે દૈનિક પોઝિટીવિટી દર આજે 1.42% નોંધાયો છે. દૈનિક પોઝિટીવિટી દર છેલ્લા 41 દિવસથી 3%થી ઓછો છે અને સળંગ 124 દિવસથી આ દર 5%થી નીચે જળવાઇ રહ્યો છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(Visitor Counter : 186
પ્રધાનમંત્રીનું કાર્યાલય
નોકિયાના પ્રેસિડેન્ટ અને સીઈઓ પ્રધાનમંત્રીને મળ્યા
નોકિયાના પ્રમુખ અને સીઈઓ શ્રી પેક્કા લંડમાર્કે પ્રધાનમંત્રી શ્રી નરેન્દ્ર મોદી સાથે મુલાકાત કરી.
પ્રધાનમંત્રીએ ટ્વીટ કર્યું:
"શ્રી @PekkaLundmark સાથે ફળદાયી મીટિંગ જેમાં અમે ટેક્નોલોજી સંબંધિત પાસાઓ અને સમાજના કલ્યાણ માટે તેનો લાભ ઉઠાવવાની ચર્ચા કરી. અમે નેક્સ્ટ જનરેશન ડિજિટલ ઈન્ફ્રાસ્ટ્રક્ચરના નિર્માણમાં ભારતની પ્રગતિની પણ ચર્ચા કરી."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદીએ પોયલા બૌશાખ નિમિતે શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ભારત અને સમગ્ર વિશ્વના બંગાળીઓને પોયલા બૌશાખ નિમિતે શુભેચ્છા પાઠવી.
‘શુભો નાબો બર્ષો’ની શુભેચ્છા પાઠવતા પ્રધાનમંત્રીએ ટ્વિટ કર્યું: “જીવનનો પ્રેમ અને ઉજવણીનો ઉત્સાહ જે બંગાળના લોકોમાં દેખાય છે, તે ખરેખર આનંદકારક છે. ભારત અને દુનિયાભરના બંગાળીઓને પોયલા બૌશાખની હાર્દિક શુભેચ્છાઓ.
નવું વર્ષ બધા માટે સુખ, સમૃદ્ધિ, અને આરોગ્ય લાવે. "
SD/GP/PC
(
ઇલેક્ટ્રોનિક્સ તથા સૂચના પ્રોદ્યોગિકી મંત્રી
UIDAI સતત ત્રીજા મહિને ફરિયાદ નિવારણ સૂચકાંકમાં ટોચ પર
વધુ સારા રહેવાસી અનુભવ માટે નવા ચેટબોટ 'આધાર મિત્ર'નું અનાવરણ કરાયું
ડિપાર્ટમેન્ટ ઓફ એડમિનિસ્ટ્રેટિવ રિફોર્મ્સ એન્ડ પબ્લિક ગ્રીવન્સ  દ્વારા ઓક્ટોબર 2022 માટે પ્રકાશિત રેન્કિંગ રિપોર્ટમાં જાહેર ફરિયાદોના નિરાકરણ માટે તમામ ગ્રુપ A મંત્રાલયો, વિભાગો અને સ્વાયત્ત સંસ્થાઓમાં યુનિક આઇડેન્ટિફિકેશન ઓથોરિટી ઑફ ઇન્ડિયા ને ફરીથી ટોચ પર મૂકવામાં આવી છે. આ સતત ત્રીજો મહિનો છે જ્યારે UIDAI રેન્કિંગમાં ટોચ પર છે.
રહેવાસીઓના અનુભવને વધુ વધારવા માટે, UIDAIએ તેની નવી AI/ML આધારિત ચેટબોટ, આધાર મિત્ર પણ શરૂ કરી છે. નવો ચેટબોટ ઉન્નત સુવિધાઓ સાથે આવે છે જેમ કે - આધાર નોંધણી/અપડેટ સ્થિતિ તપાસો, આધાર પીવીસી કાર્ડની સ્થિતિનું ટ્રેકિંગ, નોંધણી કેન્દ્ર સ્થાન પરની માહિતી વગેરે. રહેવાસીઓ તેમની ફરિયાદો નોંધણી પણ કરી શકે છે અને આધાર મિત્રનો ઉપયોગ કરીને તેમને ટ્રેક કરી શકે છે.
UIDAI પાસે એક મજબૂત ફરિયાદ નિવારણ પદ્ધતિ છે જેમાં UIDAI મુખ્યાલય, તેની પ્રાદેશિક કચેરીઓ, ટેક્નોલોજી કેન્દ્ર અને સંકળાયેલા સંપર્ક કેન્દ્ર ભાગીદારોનો સમાવેશ થાય છે. UIDAI એ જીવનની સરળતા અને વ્યવસાય કરવાની સરળતા બંને માટે સુવિધા આપનાર છે અને તે આધાર ધારકોનો અનુભવ ઉત્તરોત્તર બહેતર બનાવવા માટે સતત પ્રયત્નશીલ છે.
નિવાસી કેન્દ્રિત સંકલિત અભિગમ UIDAIને લગભગ 92% CRM ફરિયાદોને એક અઠવાડિયાની અંદર ઉકેલવા સક્ષમ બનાવે છે.
સંસ્થા જીવનની સરળતા પૂરી પાડે છે, અને તેની ફરિયાદ નિવારણ પદ્ધતિને વધુ મજબૂત કરવા માટે પ્રતિબદ્ધ છે. UIDAI ધીમે ધીમે અદ્યતન અને ભવિષ્યવાદી ઓપન-સોર્સ CRM સોલ્યુશન રજૂ કરી રહ્યું છે. નવા કસ્ટમર રિલેશનશિપ મેનેજમેન્ટ  સોલ્યુશનને રહેવાસીઓને UIDAI સર્વિસ ડિલિવરી વધારવા માટે અદ્યતન સુવિધાઓ સાથે ડિઝાઇન કરવામાં આવ્યું છે.
નવા CRM સોલ્યુશનમાં ફોન કોલ, ઈમેલ, ચેટબોટ, વેબ પોર્ટલ, સોશિયલ મીડિયા, લેટર અને વોક-ઈન જેવી મલ્ટિ-ચેનલોને સપોર્ટ કરવાની ક્ષમતા છે જેના દ્વારા ફરિયાદો નોંધાવી, ટ્રેક કરી શકાય અને અસરકારક રીતે ઉકેલી શકાય.
YP/GP/JD
(Visitor Counter : 143
પ્રધાનમંત્રીનું કાર્યાલય
પ્રધાનમંત્રી 26 ડિસેમ્બરે આયુષમાન ભારત PM-JAY સેહતનો પ્રારંભ કરશે; જમ્મુ અને કાશ્મીરના તમામ રહેવાસીઓને આવરી લેવાશે
પ્રધાનમંત્રી શ્રી નરેન્દ્ર મોદી 26 ડિસેમ્બર 2020ના રોજ બપોરે 12 વાગે વીડિયો કોન્ફરન્સિંગના માધ્યમથી આયુષમાન ભારત PM-JAY સેહતનો પ્રારંભ કરશે. કેન્દ્રશાસિત પ્રદેશ જમ્મુ અને કાશ્મીરના તમામ લોકોને આ યોજના હેઠળ આવરી લેવામાં આવશે. આ યોજનાથી સાર્વત્રિક આરોગ્ય કવરેજ સુનિશ્ચિત થશે અને આર્થિક જોખમ સુરક્ષા પર ધ્યાન કેન્દ્રિત કરવામાં આવશે અને તમામ લોકો અને સમુદાયોને ગુણવત્તાપૂર્ણ તેમજ પરવડે તેવા દરે આવશ્યક આરોગ્ય સેવાઓ સુનિશ્ચિત કરી શકાશે. કેન્દ્રીય ગૃહમંત્રી તેમજ જમ્મુ અને કાશ્મીરના લેફ્ટેનન્ટ ગવર્નર પણ આ પ્રસંગે ઉપસ્થિત રહેશે.
આ યોજના કેન્દ્રશાસિત પ્રદેશ જમ્મુ અને કાશ્મીરના તમામ રહેવાસીઓને વિનામૂલ્યે વીમા કવચ પૂરું પાડે છે. તે કેન્દ્રશાસિત પ્રદેશ જમ્મુ અને કાશ્મીરના દરેક રહેવાસીઓને પરિવાર દીઠ રૂપિયા 5 લાખ સુધીનું આર્થિક કવચ ફ્લોટર આધારે પૂરું પાડે છે. તે 15 લાખ  વધારના પરિવારોને PM-JAYના પરિચાલન વિસ્તરણ માટે જોગવાઇ પૂરી પાડે છે. PM-JAYને કેન્દ્રમાં રાખીને ઇન્શ્યોરન્સ મોડમાં આ યોજનાને સંચાલિત કરવામાં આવશે. આ યોજનાના લાભો સમગ્ર દેશમાં પોર્ટ થવા પાત્ર રહેશે. PM-JAY યોજના હેઠળ પેનલમાં સામેલ હોસ્પિટલોમાં આ યોજના હેઠળ પણ સેવાઓ પૂરી પાડવામાં આવશે.
સાર્વત્રિક આરોગ્ય કવરેજની પ્રાપ્તી
સાર્વત્રિક આરોગ્ય કવરેજ માં આવશ્યક, ગુણવત્તાપૂર્ણ આરોગ્ય સેવાઓ, આરોગ્ય પ્રોત્સાહનથી માંડીને નિવારણ, સારવાર, પુનર્વસન અને ઉપશામક સંભાળ સહિતની સેવાઓ સામેલ કરવામાં આવી છે અને તેનાથી દરેકને સેવાઓ ઉપલબ્ધ થશે, લોકોને આરોગ્ય સેવાઓ માટે મોટી રકમની ચુકવણીના પરિણામે આવતા આર્થિક પરિણામો સામે સુરક્ષા મળશે અને અને લોકોને ગરીબી તરફ આગળ વધવાના જોખમમાં ઘટાડો થશે. આયુષમાન ભારત કાર્યક્રમ, તેના મુખ્ય બે આધારસ્તંભ – આરોગ્ય અને સુખાકારી કેન્દ્રો અને પ્રધાનમંત્રી જન આરોગ્ય યોજના –ની મદદથી UHC પ્રાપ્ત કરવાની દૂરંદેશી ધરાવે છે.
SD/GP/BT
(
માનવ સંસાધન વિકાસ મંત્રાલય
ભારતના શિક્ષણ અને કૌશલ્ય વિકાસ મંત્રી શ્રી ધર્મેન્દ્ર પ્રધાન અને સિંગાપોરના નાયબ પ્રધાનમંત્રી મહામહિમ શ્રી લોરેન્સ વોંગ આઇઆઇટી ગાંધીનગરમાં વિદ્યાર્થીઓ અને સ્ટાર્ટ-અપ્સ માટેની જી20 સિંગાપોર-ઇન્ડિયા હેકેથોન 2023ની ફિનાલેમાં ભાગ લેશે
કેન્દ્રીય શિક્ષણ મંત્રાલયની ઓલ ઇન્ડિયા કાઉન્સિલ ફોર ટેકનિકલ એજ્યુકેશન  અને સિંગાપોરની નાન્યાંગ ટેક્નૉલોજીકલ યુનિવર્સિટી  16 જુલાઇ, 2023ના રોજ આઇઆઇટી ગાંધીનગર કૅમ્પસમાં સિંગાપોર-ઇન્ડિયા  હેકાથોનની ત્રીજી આવૃત્તિની ફિનાલેનું આયોજન કરશે.
શિક્ષણ, કૌશલ્ય વિકાસ અને ઉદ્યોગસાહસિકતા મંત્રી શ્રી ધર્મેન્દ્ર પ્રધાન તથા સિંગાપોરના નાયબ પ્રધાનમંત્રી અને નાણાં મંત્રી મહામહિમ શ્રી લોરેન્સ વોંગ ઉપસ્થિતોને સંબોધન કરશે અને એસઆઈ હેકાથોનના વિજેતાઓને પણ સન્માનિત કરશે, જેઓ આબોહવામાં ફેરફાર અને નાણાકીય સર્વસમાવેશકતા માટે સમાધાન ઊભું કરવા સહયોગ અને સ્પર્ધા કરશે.
આઇઆઇટી ગાંધીનગર ખાતે 800થી વધુ વિદ્યાર્થીઓ, સ્ટાર્ટ-અપ્સ, રોકાણકારો, નીતિઘડવૈયાઓ, કોર્પોરેટ્સ અને શિક્ષણવિદો ફિનાલેમાં હાજરી આપે તેવી શક્યતા છે. સિંગાપોર-ઇન્ડિયા હેકેથોન 2023ની ફાઇનલ્સમાં 2 ભારતીય અને 2 સિંગાપોરિયન વિદ્યાર્થીઓની દરેકની 12-12 ટીમો રૂ. 12 લાખ સુધીનાં જંગી રોકડ ઇનામો માટે સ્પર્ધામાં ભાગ લેશે.
ભારતના પ્રધાનમંત્રી નરેન્દ્ર મોદીએ સિંગાપોરના નાયબ વડા પ્રધાન અને નાણાં પ્રધાન લોરેન્સ વોંગને નાણાકીય છેતરપિંડીની તપાસ, નાણાકીય સર્વસમાવેશકતા અને ક્રેડિટ ઓફરિંગ, દરિયાની સપાટીમાં વધારો અને કોસ્ટલ ફ્લડિંગ, ફૂડ રિસાયક્લિંગને ઓપ્ટિમાઇઝ કરવું, કાર્બન ફૂટપ્રિન્ટનું નિરીક્ષણ કરવું અને સિંગાપોર-ઇન્ડિયા ટ્રેડ કનેક્ટિવિટીને પ્રોત્સાહન આપવા માટે સહયોગ અને ઉકેલો બનાવવા માટે ભારત અને સિંગાપોરના સ્ટાર્ટ-અપ્સ અને વિદ્યાર્થીઓને એકસાથે લાવવાની વિનંતી કરી હતી તેનાં પરિણામે એસઆઈ હેકેથોનની કલ્પના કરવામાં આવી હતી.
આ તે પ્રકારની અવનવી સિંગાપોર-ઇન્ડિયા હેકેથોન 2023 એનટીયુ સિંગાપોર અને આઇઆઇટી ગાંધીનગર જેવી શૈક્ષણિક સંસ્થાઓ તેમજ બંને દેશોનાં કોર્પોરેટ્સ અને જાહેર ક્ષેત્રને એક સાથે લાવી રહી છે, જેથી આબોહવામાં પરિવર્તન અને નાણાકીય સર્વસમાવેશકતાના વિશ્વના સૌથી મહત્વના વૈશ્વિક પડકારોને અસર કરતા સ્ટાર્ટ-અપ્સનાં નિર્માણ માટે મહત્વાકાંક્ષી ઉદ્યોગસાહસિકોને માર્ગદર્શન આપી અને તૈયાર કરી શકાય.
YP/GP/JD
(Visitor Counter : 190
આર્થિક બાબતો પર મંત્રીમંડળીય સમિતિ
મંત્રીમંડળે તાલચેર ફર્ટિલાઇઝર્સ લિમિટેડ  દ્વારા કોલસાના વાયુકરણના માધ્યમ દ્વારા નિર્મિત યુરિયા માટે વિશિષ્ટ સબસિડી નીતિને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આજે આર્થિક બાબતો પરની મંત્રીમંડળીય પરિષદની બેઠક યોજાઈ હતી, જેમાં તાલચેર ફર્ટિલાઇઝર્સ લિમિટેડ  દ્વારા કોલસાના વાયુકરણના માધ્યમ દ્વારા નિર્મિત યુરિયા માટે વિશિષ્ટ સબસિડી નીતિ ઘડવા માટે ખાતર વિભાગની દરખાસ્તને મંજૂરી આપવામાં આવી છે.
ઉદ્દેશ
દેશને યુરિયામાં સ્વનિર્ભર બનાવવા અને વ્યૂહાત્મક ઊર્જા સુરક્ષા માટે દેશમાં કોલસાના બહોળા ભંડોળનો વિચાર કરીને કોલસાનું વાયુકરણ માટેની ટેકનોલોજીને આધારે કામ કરતા તાલચેર ફર્ટિલાઇઝર લિમિટેડ સાથે આગળ વધવાનો નિર્ણય લેવામાં આવ્યો છે. આ પ્રોજેક્ટ ખેડૂતો માટે ખાતરની ઉપલબ્ધતામાં વધારો કરશે, જેથી પૂર્વ ભારતના વિસ્તારોના વિકાસને પ્રોત્સાહન મળશે અને દેશના પૂર્વોતર રાજ્યોમાં યુરિયાના પુરવઠા માટે પરિવહન સબસિડીમાં બચત થશે. એનાથી દર વર્ષે 12.7 એલએમટી સુધી યુરિયાની આયાતમાં ઘટાડો કરવામાં પણ મદદ મળશે, જેથી વિદેશી હૂંડિયામણમાં બચત થશે.
પ્રોજેક્ટ ‘મેક ઇન ઇન્ડિયા’ અને ‘આત્મનિર્ભર ભારત’ અભિયાનને પણ વેગ આપશે તથા માર્ગ, રેલવે, જળ વગેરે જેવી માળખાગત સુવિધાઓને વિકસાવવામાં મદદરૂપ થશે, જેના પરિણામે દેશના પૂર્વોત્તર રાજ્યોમાં અર્થતંત્રને મોટો વેગ મળશે, જેમાં આનુષંગિક ઉદ્યોગને પ્રોત્સાહન સામેલ છે. પ્રોજેક્ટ પ્રોજેક્ટની આસપાસના વિસ્તારોમાં આનુષંગિક ઉદ્યોગો સ્વરૂપે વ્યવસાયની નવી તકો પણ ઊભી કરશે.
કોલસાનું વાયકરણ કરતા પ્લાન્ટ વ્યૂહાત્મક રીતે મહત્વપૂર્ણ છે, કારણ કે કોલસાની કિંમત સ્થિર હોય છે અને કોલસા પુષ્કળ પ્રમાણમાં ઉપલબ્ધ છે. તાલચેર પ્લાન્ટ યુરિયાના ઉત્પાદન માટે મહત્વપૂર્ણ કુદરતી ગેસ પરની નિર્ભરતામાં પણ ઘટાડો કરશે, જેનાથી એલએનજીના આયાતના ખર્ચમાં ઘટાડો થશે. તાલચેર યુનિટમાં અપનાવવામાં આવેલી વાયુકરણની પ્રક્રિયા સ્વચ્છ કોલસા ટેકનોલોજી છે, જે કોલસાને સીધી બાળવાની પ્રક્રિયાની સરખામણીમાં નગણ્ય પ્રમાણમાં SOx, NOxનું ઉત્પાદન કરે છે તથા મુક્ત અણુઓનું ઉત્સર્જન ઓછું કરે છે.
પૃષ્ઠભૂમિ
તાલચેર ફર્ટિલાઇઝર્સ લિમિટેડ  ચાર જાહેર સાહસો – રાષ્ટ્રીય કેમિકલ્સ એન્ડ ફર્ટિલાઇઝર્સ , ગેઇલ  લિમિટેડ , કોલ ઇન્ડિયા લિમિટેડ  અને ફર્ટિલાઇઝર કોર્પોરેશન ઓફ ઇન્ડિયા લિમિટેડ ના સંયુક્ત સાહસ સ્વરૂપે રચાયેલી કંપની છે, જેની રચના 13 નવેમ્બર, 2015ના રોજ થઈ હતી. ટીએફએલએ અગાઉની તાલચેર પ્લાન્ટ ઓફ ફર્ટિલાઇઝર્સ કોર્પોરેશન ઓફ ઇન્ડિયા લિમિટેડ ને ફરી બેઠી કરી છે, જે માટે દર વર્ષે 12.7 લાખ મેટ્રિક ટન ની સ્થાપિત ક્ષમતા ધરાવતો ગ્રીનફિલ્ડ યુરિયા પ્લાન્ટ સ્થાપિત કર્યો છે. ટીએફએલના યુરિયા પ્રોજેક્ટનો અંદાજિત ખર્ચ રૂ. 13277.21 કરોડ  છે.
(
વહાણવટા મંત્રાલય
વાવાઝોડા યાસ અંગે મુખ્ય બંદરોની તૈયારીની કેન્દ્રીય મંત્રી શ્રી મનસુખ માંડવિયાએ સમીક્ષા કરી
બંદરો, જહાજ અને જળમાર્ગ માટેના કેન્દ્રીય રાજ્ય મંત્રી એ વાવાઝોડા યાસના પગલે ભારતના પૂર્વી કાંઠે આવેલા તમામ મોટા બંદરોની તૈયારીની સમીક્ષા કરી હતી. બંદરો, જહાજ અને જળમાર્ગ મંત્રાલયના વરિષ્ઠ અધિકારીઓ, મુખ્ય બંદરોના ચેરપર્સન્સ આ સમીક્ષા બેઠકમાં હાજર રહ્યા હતા.
મુખ્ય બંદરોના ચેરપર્સનોએ વાવાઝોડાથી જે સ્થિતિ ઉદભવી શકે એને પહોંચી વળવા માટે લેવાયેલાં પગલાં વિશે માહિતી આપી હતી. બંદરો પર નિમ્ન અનુસાર પગલાં લેવામાં આવ્યાં છે:
- બંદરો, જહાજ અને જળમાર્ગ મંત્રાલય ખાતે 247 કન્ટ્રોલ રૂમ સ્થાપવામાં આવ્યો છે. મંત્રાલયનો આ કન્ટ્રોલ રૂમ નૌકા દળ, ઇન્ડિયન કૉસ્ટ ગાર્ડ  અને પીએનજી મંત્રાલયના કંટ્રોલ રૂમ્સ સાથે સંકલનમાં છે.
- શિપિંગ કંપનીઓ અને એમના ઓપરેટર્સને માર્ગદર્શિકા જારી કરાઇ છે જેથી તેઓ એ વિસ્તારમાં જહાજો માટે આવશ્યક રક્ષણાત્મક પગલાં લઈ શકે.
- હાઇ માસ્ટ લાઇટ્સ નીચે ઉતારવા અને ઉડી જઈ શકે એવી વસ્તુઓ/સામગ્રીઓ સલામત કરવા માટે સૂચના જારી કરી દેવાઇ છે.
- બંદરોના વપરાશકારો અને કામદારોથી સમગ્ર બંદર કાર્ય સ્થળને મુક્ત કરી દેવાયું છે.
- કિનારાની તમામ ક્રેન્સ, વિવિધ ઉપકરણો/મશીનરીઓ, પ્રોજેક્ટ સ્થળો પરની વસ્તુઓ, લોકોમોટિવ્ઝ અને રેક્સ સલામત કરવા અને હાઇ માસ્ટ લાઇટ્સ ઇત્યાદિ નીચી ઉતારી દેવાની વ્યવસ્થાઓ કરવામાં આવી છે.
- બંદર વિસ્તારમાં રેલવે, માર્ગ હેરફેર સ્થગિત કરવાની કાર્ય યોજના આરંભી દેવાઇ છે.
- ખાનગી ક્રાફ્ટ્સ/ લૉન્ચીઝ, સલામત કરવા માટે સૂચના જારી કરાઇ છે.
- પોર્ટેબલ જનરેટર સેટ્સ સ્ટેન્ડ બાય રખાયા છે.
- જરૂર પડે એવા કિસ્સામાં બંદર એમ્બ્યુલન્સો તૈયાર રાખવામાં આવી છે.
- હાર્બર ક્રાફ્ટ્સ/ લોન્ચીઝ/ પર્યટક ફેરીઓ ઇત્યાદિ જે બંદરમાં રહી ગયેલી હોય એની સલામતી માટેની કાર્ય યોજના
- બંદર બારૂની બહારના વિસ્તારોમાં ઉપલબ્ધ જહાજોની સલામતી માટેની કાર્ય યોજના
આઇડબલ્યુએએઆઇએ પણ નિમ્ન પગલાં લીધાં છે:
ચેતવણી સત્તાવાર રીતે પાછી ન ખેંચાય ત્યાં સુધી 23.05.2021થી અમલી બને એ રીતે ભારત-બાંગ્લાદેશ પ્રોટોકોલ રૂટ્સ અને રાષ્ટ્રીય જળમાર્ગો પર તમામ પ્રકારના જહાજોની હેરફેર અટકાવી દેવા માટે તમામ આઇડબલ્યુટી બાર્જ/ ક્રુઝ ઓપરેટર્સ/ શિપિંગ એજન્ટ્સ/નિકાસકારોને નિર્દેશ જારી કરાયા હતા
પ્રવાહ/ખાલ/ખાડીમાં કે નદીના તટપ્રદેશની સાથેસાથે અન્ય કોઇ પણ અનુકૂળ જગ્યા મળે ત્યાં એમનાં તમામ જહાજો મૂકવા માટે વધુ સલાહ આપવામાં આવી હતી જેથી ચાલક દળના સભ્યો અને જહાજની સલામતી વાવાઝોડાંના અંત સુધી સુનિશ્ચિત થઈ શકે
આઇડબલ્યુટી જહાજો કેઓપીટી મુખ્ય ચેનલમાં નહીં લંગારવામાં આવે એ સુનિશ્ચિત કરવા માટે નિર્દેશ જારી કરાયા છે.
પોતાની સમાપન ટિપ્પણીમાં શ્રી મનસુખભાઇ માંડવિયાએ જણાવ્યું હતું કે મુખ્ય બંદરોએ વાવાઝોડા યાસમાં બંદરની અસ્કયામતોને ઓછામાં ઓછું નુક્સાન થાય અને જિંદગીઓ ન ગુમાવવી પડે એ સુનિશ્ચિત કરવું જોઇએ. અને બંદરોને સલાહ આપવામાં આવે છે કે બંદરોની નજીકના પ્રદેશોની વસ્તીને મદદ કરે. બંદરોના ચેર પર્સનોએ વાવાઝોડા યાસને કારણે ઉદભવતી સ્થિતિને પહોંચી વળવા માટે તમામ તૈયારીની ખાતરી આપી હતી.
SD/GP/JD
(Visitor Counter : 214
મંત્રીમંડળ
મંત્રીમંડળે નાણાકીય વર્ષ 2020-21 માટે રેલવેના કર્મચારીઓ માટે કામગીરી સાથે જોડાયેલા બોનસને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે તમામ લાયકાત ધરાવતા નોન-ગેઝેટેડ રેલવે કર્મચારીઓ  માટે નાણાકીય વર્ષ 2020-21 માટે 78 દિવસના વેતનને સમકક્ષ કામગીરી સાથે જોડાયેલું બોનસ  મંજૂર કર્યું હતું.
રેલવેના કર્મચારીઓને 78 દિવસના પીએલબીની ચુકવણી માટે સરકારને અંદાજે રૂ. 1984.73 કરોડનો ખર્ચ થશે. આ વેતનની ગણતરી લાયકાત ધરાવતા નોન-ગેઝેટેડ રેલવે કર્મચારીઓને પીએલબીની ચુકવણી માટે ગણતરી સૂચિત ટોચમર્યાદા દર મહિને રૂ. 7000/-ને આધિન છે. લાયકાત ધરાવતા રેલવે કર્મચારીઓને મહત્તમ ચુકવવાપાત્ર રકમ 78 દિવસ માટે રૂ. 17,951 છે.
આ નિર્ણયથી રેલવેના આશરે 11.56 લાખ નોન-ગેઝેટેડ કર્મચારીઓને લાભ થશે એવી શક્યતા છે. લાયકાત ધરાવતા રેલવે કર્મચારીઓને પીએલબીની ચુકવણી દર વર્ષે દશેરા/પૂજાની રજાના દિવસ અગાઉ થાય છે. મંત્રીમંડળના આ નિર્ણયનો અમલ ચાલુ વર્ષે પણ રજાના દિવસો અગાઉ થશે.
નાણાકીય વર્ષ 2010-11થી 2019-20 સુધીના નાણાકીય વર્ષો માટે 78 દિવસના વેતનની પીએલબી ચુકવણી થઈ હતી. નાણાકીય વર્ષ 2020-21 માટે પીએલબી 78 દિવસના વેતનને સમકક્ષ રહેશે, જેની ચુકવણીથી કર્મચારીઓને રેલવેની કામગીરી સુધારવા માટે કામ કરવા માટે પ્રોત્સાહન મળશે એવી અપેક્ષા છે.
રેલવે પર કામગીરી સાથે સંકલિત બોનસ નોન-ગેઝેટેડ રેલવે કર્મચારીઓ ને આવરી લે છે, જેઓ સંપૂર્ણ દેશમાં પથરાયેલા છે.
પીએલબીની ગણતરી કરવા માટેની પદ્ધતિઃ
- પીએલબી મંત્રીમંડળે વર્ષ 1998-99થી 2013-14  વર્ષ માટે 23.9.2000ના રોજ એની બેઠકમાં ફોર્મ્યુલા મુજબ પીએલબીની ચુકવણી કરી છે. આ ફોર્મ્યુલાના ઇનપુટ હતાઃ આઉટપુટ આધારિત, જેમાં આઉટપુટ ઇક્વિટેડ નેટ ટન કિલોમીટરને સમકક્ષ અને કેપિટલ વેઇટેજ દ્વારા સંશોધિત ઇનપુટ નોન-ગેઝેટેડ સ્ટાફની સંખ્યા  સાથે સંબંધિત છે.
b) નાણાકીય વર્ષ 2012-13 માટે 78 દિવસ માટે પીએલબીને એ શરત સાથે વિશેષ કેસ તરીકે મંજૂરી આપવામાં આવી હતી કે પીએલબી માટેની ફોર્મ્યુલા છઠ્ઠા સીપીસી અને નાણાં મંત્રાલયની ભલામણોને ધ્યાનમાં રાખીને ફરી નક્કી કરવામાં આવી હતી. પરિણામે રેલવે મંત્રાલયે નવી ફોર્મ્યુલા બનાવવા સમિતિની રચના કરી હતી.
- સમિતિએ ભલામણ કરી હતી કે, વર્ષ 2000ની ફોર્મ્યુલા અને ઓપરેશન રેશિયો  પર આધારિત નવી ફોર્મ્યુલા એમ બંનેના વેઇટેજનો રેશિયો 50 : 50 હોઈ શકે છે. આ ફોર્મ્યુલાએ ફિઝિકલ માપદંડોની દ્રષ્ટિએ અને નાણાકીય માપદંડોની દ્રષ્ટિએ કામગીરીનું સમાન પ્રતિનિધિત્વ સુનિશ્ચિત કર્યું હતું. સમિતિએ ભલામણ કરેલી ફોર્મ્યુલા 2014-15થી 2019-20 સુધી પીએલબીની ગણતરી માટે ઉપયોગ થઈ છે.
પૃષ્ઠભૂમિ:
રેલવે ભારત સરકારનું પ્રથમ વિભાગ હતું, જેણે પીએલબીની વિભાવના સૌપ્રથમ વર્ષ 1978-80માં રજૂ કરી હતી. એ સમયે મુખ્યત્વે રેલવેની સંપૂર્ણ અર્થતંત્રમાં કામગીરીમાં માળખાગત ટેકા તરીકે નોંધપાત્ર ભૂમિકા ધ્યાનમાં લેવામાં આવી હતી. રેલવેની કામગીરીના સંપૂર્ણ સંદર્ભમાં ‘ધ પેમેન્ટ ઓફ બોનસ એક્ટ – 1965’નાં આધારે બોનસની વિભાવના સામે પીએલબીની વિભાવના પ્રસ્તુત કરવામાં આવી હતી. પેમેન્ટ બોનસ એક્ટ રેલવે પર લાગુ થતો ન હોવા છતાં એ સિદ્ધાંતમાં સામેલ બૃહદ સિદ્ધાંતો “પગાર/વેતન ટોચમર્યાદા” નક્કી કરવાના, પગાર/વેતન વગેરેની પરિભાષા નક્કી કરવાના ઉદ્દેશ માટે જાળવવામાં આવ્યાં હતાં. રેલવે માટે પીએલબી યોજના 1979-80થી લાગુ હતી અને બે માન્યતાપ્રાપ્ત સંગઠનો ઓલ ઇન્ડિયા રેલવેમેન્સ ફેડરેશન અને નેશનલ ફેડરેશન ઓફ ઇન્ડિયન રેલવેમેન સાથે ચર્ચા કરીને સુધારા કરવામાં આવ્યાં હતાં તથા એને મંત્રીમંડળની મંજૂરી મળી હતી. આ યોજનાની સમીક્ષા દર ત્રણ વર્ષે થાય છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
માહિતી અને પ્રસારણ મંત્રાલય
શ્રી જયદીપ ભટનાગરે પ્રેસ ઇન્ફર્મેશન બ્યુરોના પ્રિન્સિપલ ડાયરેક્ટર જનરલનો પદભાર સંભાળ્યો
શ્રી જયદીપ ભટનાગરે આજે પ્રેસ ઇન્ફર્મેશન બ્યુરોના પ્રિન્સિપલ ડાયરેક્ટર જનરલ તરીકેનો કાર્યભાર સંભાળ્યો છે.
શ્રી ભટનાગર ભારતીય માહિતી સેવા, 1986ની બેચના અધિકારી છે. અગાઉ તેઓ દૂરદર્શનના વાણિજ્યિક, વેચાણ અને માર્કેટિંગ વિભાગના વડા તરીકે દૂરદર્શન સમાચારમાં સેવા આપી ચૂક્યા છે.
તેઓ વીસ દેશોને આવરી લેતા પશ્ચિમ એશિયાના પ્રસાર ભારતી વિશેષ સંવાદદાતા તરીકે પણ કાર્ય કરી ચૂક્યા છે. બાદમાં તેઓ ઓલ ઇન્ડિયા રેડિયોના ન્યૂઝ વિભાગના વડા બન્યા હતા.
સંસ્થાના વડા તરીકેના વર્તમાન કાર્યભાર પૂર્વે શ્રી ભટનાગરે પીઆઈબીમાં છ વર્ષ જુદા જુદા વિભાગોમાં પણ કાર્ય કર્યું છે.
શ્રી ભટનાગરે શ્રી કુલદીપસિંહ ધતવાલિયા પાસેથી પદભાર સંભાળ્યો હતો, જેઓ 28 ફેબ્રુઆરી, 2021ના રોજ સેવાનિવૃત્ત થયા છે.
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ પંડિત દીનદયાલ ઉપાધ્યાયને તેમની જન્મજયંતી પર શ્રદ્ધાંજલિ અર્પણ કરી
પ્રધાનમંત્રી શ્રી નરેન્દ્ર મોદીએ પંડિત દીનદયાલ ઉપાધ્યાયને તેમની જન્મજયંતી પર શ્રદ્ધાંજલિ આપી હતી.
શ્રી મોદીએ કહ્યું કે અંત્યોદયના સ્થાપક પંડિત દીનદયાલ ઉપાધ્યાયનું વ્યક્તિત્વ અને કાર્ય, જેમણે પોતાનું સમગ્ર જીવન ભારત માતાની સેવામાં સમર્પિત કર્યું, તે દેશવાસીઓ માટે હંમેશા પ્રેરણા સ્ત્રોત બની રહેશે.
પ્રધાનમંત્રીએ પંડિત દીનદયાલ ઉપાધ્યાય વિશે પણ પોતાના વિચારો શેર કર્યા.
એક X પોસ્ટમાં, પ્રધાનમંત્રીએ કહ્યું;
“અંત્યોદયના સ્થાપક પંડિત દીનદયાળ ઉપાધ્યાયનું વ્યક્તિત્વ અને કાર્ય, જેમણે પોતાનું સમગ્ર જીવન ભારત માતાની સેવામાં સમર્પિત કર્યું, તે હંમેશા દેશવાસીઓ માટે પ્રેરણા સ્ત્રોત બની રહેશે. તેમની જન્મજયંતી પર તેમને મારી આદરપૂર્વક શ્રદ્ધાંજલિ.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ પ્રદૂષણ અને વાવાઝોડાની સ્થિતિની સમિક્ષા બેઠકની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ ઉત્તર ભારતના વિવિધ ભાગોમાં પ્રદૂષણ અને વાવાઝોડાની સ્થિતિની સમિક્ષા બેઠકની અધ્યક્ષતા કરી હતી.
એમણે પશ્ચિમ ભારતના કેટલાક ભાગોમાં પણ વાવાઝોડાને કારણે ઉભી થયેલી સ્થિતિની સમીક્ષા કરી હતી.
DK/NP/DS/GP/RP
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીએ મહાત્મા ગાંધીને તેમની જયંતી પર નમન કર્યા
લોકોને ગાંધીજીને શ્રદ્ધાંજલિ રૂપે ખાદી અને હસ્તકલા ઉત્પાદનો ખરીદવા વિનંતી કરી.
પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની જયંતી પર શ્રદ્ધાંજલિ આપી છે. શ્રી મોદીએ લોકોને ગાંધીજીને શ્રદ્ધાંજલિ રૂપે ખાદી અને હસ્તકલા ઉત્પાદનો ખરીદવા વિનંતી કરી છે. તેમણે મહાત્મા ગાંધી વિશેના તેમના વિચારોનો વીડિયો પણ શેર કર્યો છે.
એક ટ્વીટમાં, પ્રધાનમંત્રીએ કહ્યું;
"#ગાંધીજયંતી પર મહાત્મા ગાંધીને શ્રદ્ધાંજલિ અર્પું છું. આ ગાંધી જયંતી એથી પણ વિશેષ છે કારણ કે ભારત આઝાદી કા અમૃત મહોત્સવની ઉજવણી કરી રહ્યું છે. બાપુના આદર્શો પર હંમેશા જીવંત રહો. હું તમને બધાને ગાંધીજીને શ્રદ્ધાંજલિ તરીકે ખાદી અને હસ્તકલા ઉત્પાદનો ખરીદવાની પણ વિનંતી કરું છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
મંત્રીમંડળ
મંત્રીમંડળે અનિયમિત ડિપોઝિટ યોજના વટહુકમ, 2019 પર પ્રતિબંધની ઘોષણને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે અનિયમિત ડિપોઝિટ યોજના વટહુકમ, 2019 પર પ્રતિબંધની ઘોષણને પોતાની મંજૂરી આપી દીધી છે.
લાભ :
પ્રસ્તાવિત વટહુકમથી દેશમાં લાલચી સંચાલકો દ્વારા ગેરકાયદેસર રીતે ધનરાશિ જમા કરાવવા સાથે સંબંધિત મુશ્કેલીઓમાંથી ઝડપથી છૂટકારો મળી શકશે. આ પ્રકારનાં સંચાલકો અત્યારે નિયમન સંબંધિત ખામીઓ તથા કડક વહીવટી ઉપાયોનાં અભાવનો લાભ ઉઠાવી ગરીબ અને સીધાસાદા લોકોની આકરી મહેનતની કમાણી પચાવી પાડે છે. સંપૂર્ણપણે જોઈએ તો નિયમન ન થતી હોય એવી ડિપોઝિટ સ્કીમ પર પ્રતિબંધ લગાવવા અને ગેરકાયદેસર રીતે રકમ એકત્ર કરવાનાં મામલે દંડ અને ધન પરત કરવા માટે પર્યાપ્ત જોગવાઈ થવાથી પીડિત લોકોને રાહત મળશે.
RP
(Visitor Counter : 127
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 1,593 ડોઝ આપવામાં આવ્યા છે
ભારતનો સક્રિય કેસલોડ હાલમાં 18,009 છે
સક્રિય કેસ 0.04% છે
રિકવરી રેટ હાલમાં 98.77% છે
છેલ્લા 24 કલાકમાં 3,167 રિકવરી સાથે કુલ રિકવરી વધીને 4,44,28,417 થઈ
છેલ્લા 24 કલાકમાં 1,580 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.83 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,28,764 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 98